Valdo Randpere

Valdo Randpere (sündinud 4. veebruaril 1958 Tallinnas) on eesti muusik, ettevõtja ja poliitik. 

Ta lõpetas aastal 1976 Tallinna 16. Keskkooli. 1982. aastal lõpetas ta Tartu Riikliku Ülikooli õigusteaduskonna cum laude. 

Ta töötas aastatel 1982–1983 Eesti NSV Justiitsministeeriumis ministri abina.Valdo Randpere Riigikogu kodulehel. CV osa 

Ta töötas aastatel 1983–1984 ELKNÜ Keskkomitee propaganda- ja kultuuriosakonna instruktorina.

1984. aasta augustis välismaal viibides jättis ta koos abikaasa Leila Milleriga Nõukogude Liitu naasmata ja asus elama Rootsi. Eestisse jäi nende tollal aastane tütar Kaisa Randpere, keda Nõukogude Liit lubas alles 1986. aastal minna vanemate juurde. See võitlus pere ühinemise nimel leidis palju kõnepinda ka Rootsi ühiskonnas ja eriti ajakirjanduses, toetust Randperele ja Millerile avaldasid teiste hulgas ka kirjanik Astrid Lindgren ja isegi tolleaegne USA president Ronald Reagan.

1998. aastast elab Randpere Eestis ja töötas kuni 2009. aastani OÜ Eesti IBM juhina.

Poliitiline tegevus
Augustis 2009 astus ta Reformierakonda."Ettevõtja Valdo Randpere liitus Reformierakonnaga", 16. august 2009 Ta on 12. detsembrist 2009 Reformierakonna juhatuse liige ja 30. jaanuarist 2010 Reformierakonna Tallinna piirkonna juhatuse liige.

Ta oli XII, XIII ja XIV Riigikogu liige.

Oktoobrist 2009 on ta Tallinna Linnavolikogu Reformierakonna fraktsiooni aseesimees.
2013. aasta kohaliku omavalitsuse volikogude valimistel oli ta Reformierakonna Tallinna linnapeakandidaat.

2023. aasta Riigikogu valimistel kogus Randpere valimisringkonnas nr 2 (Tallinna Kesklinna, Lasnamäe ja Pirita linnaosad) 1169 häält. Randpere sai Riigikogusse Heidy Purga asendusliikmena, pärast seda kui viimane sai kultuuriministriks.

Ta kandideeris 2025. aasta kohaliku omavalitsuse volikogude valimistel Lasnamäe linnaosas, sai 279 häält ning ei osutunud valituks.

Osalemine meelelahutussaadetes
2008. aastal võitis ta koos Eda-Ines Ettiga Eesti TV3 saatesarja "Laulud tähtedega". Saates osales 9 duetti, kellest üks osapool oli elukutseline laulja ja teine avaliku elu tegelane mõnest muust valdkonnast. 

2009. aastal osalesid Valdo Randpere ja Eda-Ines Etti saates "Eesti otsib lemmiklaulu". Nende esitatud laul "Eesti muld ja eesti süda" (Rein Rannap / Lydia Koidula) jäi finaalis teisele kohale. 

Viited

Välislingid

Urmo Soonvald: Valdo Randpere: "Tõenäoliselt olekski mind kodumaal maha lastud!" Õhtuleht, 2. veebruar 2008
"Valdo ja Ines võitsid staaride laulusaate" Elu24, 30. november 2008
Sirje Niitra: "Valdo Randperel sai IT-vallas rügamisest villand" Postimees, 11. juuni 2009
Valdo Randpere Riigikogu kodulehel

Kategooria:Eesti muusikud
Kategooria:Eesti Reformierakonna poliitikud
Kategooria:Eesti ärijuhid
Kategooria:Tartu Ülikooli õigusteaduskonna vilistlased
Kategooria:Eestlased Rootsis
Kategooria:XII Riigikogu liikmed
Kategooria:XIII Riigikogu liikmed
Kategooria:XIV Riigikogu liikmed
Kategooria:XV Riigikogu liikmed
Kategooria:Sündinud 1958